open-index/open-wikipedia-markdown huggingface dataset:
טארט בייקוול

ממוזער|300px| בייקוול דובדבנים המיוצר באופן מסחרי
**טארט בייקוול** (באנגלית: **Bakewell tart**) הוא מוצר קונדיטוריה אנגלי המורכב ממעטפת של בצק קלתית מתחת לשכבות של ריבה, פרנז'יפאן ותוספת של שקדים מוקפצים. זהו גרסה של פודינג בייקוול, הקשור קשר הדוק לעיירה בייקוול בדרבישייר.

## היסטוריה
טארט בייקוול התפתח כגרסה של פודינג בייקוול במאה ה-20. על אף שהמונחים טארט בייקוול ופודינג בייקוול שימשו לסירוגין, כל שם מתייחס למתכון קינוח ספציפי. הטארט קשור כאמור קשר הדוק לעיירה בייקוול בדרבישייר.

## גרסאות
### בייקוול דובדבנים
בייקוול דובדבנים, הידוע גם כעוגת בייקוול, היא גרסה של הטארט שבה הפרנז'יפן מכוסה בשכבה עליונה של אייסינג בטעם שקדים ודובדבנים מסוכרים.

### טארט גלוסטר
בגלוסטר, טארט דומה נעשה באמצעות אורז טחון, ריבת פטל ותמצית שקדים. במאי 2013, ראש המועצה פול ג'יימס גילה מתכון ל"טארט גלוסטר" בספר היסטוריה של גלוסטר. לאחר מכן, מוזיאוני גלוסטר החיו את המתכון, והגישו טארטים של גלוסטר בחינם לפטרוני המוזיאון.

## לקריאה נוספת
* רשימת מנות שקדים
* רשימת מאפים
* רשימת פשטידות, טארטים ופלאנים

## קישורים חיצוניים

* פודינג בייקוול או טארט בייקוול? - Bakewell.co.uk
## הערות שוליים

קטגוריה:המטבח האנגלי
קטגוריה:המטבח הבריטי: קינוחים
דאמאן

**דאמאן** היא עיר המרכז המנהלי של טריטוריית האיחוד דאדרה ונאגר האוולי ודאמאן ודיו ההודית. העיר שוכנת לחופי הים הערבי, על פתחת נהר .

## היסטוריה

העיר הייתה חלק מהודו הפורטוגזית, בשם דמאו (בפורטוגזית: Damão). כוחות פורטוגזים בזזו את העיר ושרפוה ב־1531. העיר נבנתה מחדש, וב־1559 נכבשה על ידי הפורטוגזים, שהפכוה למושבה. העיר הייתה לנמל פעיל, אך התדלדלה עם החלשות האימפריה הפורטוגזית.

ב־1961 נכבשה העיר בידי כחות הודיים, שסיפחוה להודו. העיר הייתה חלק מטריטוריית האיחוד גואה, דאמאן ודיו. ב־1987 הפכה גואה למדינה בהודו, בעוד דאמאן הייתה לבירת טריטוריית האיחוד דאמאן ודיו.

ב־2020 אוחדו טריטוריות האיחוד דאמאן ודיו ודאדרה ונאגר האוולי לטריטוריית איחוד אחת, דאדרה ונאגר האוולי ודאמאן ודיו. דאמאן הייתה לבירת הטריטורייה המאוחדת.

## קישורים חיצוניים

* 

## הערות שוליים

קטגוריה:הודו הפורטוגזית
קטגוריה:הודו: ערי חוף
קטגוריה:המדינות והטריטוריות של הודו: ערי בירה
מי תרצי

"**מי תרצי**" הוא שיר בביצוע הזמר הישראלי גידי גוב, שיצא לאור בדצמבר 2004 כסינגל הראשון מתוך אלבומו של גוב "בקצה ההר" (2005). עמיר בניון כתב והלחין את השיר.

## יחס הביקורת
באתר סרוגים תיארו את השיר כ"קלאסיקה". באתר "חריף" תיארו אותו במילים "בלדה ענקית".

מבקר המוזיקה יוסי חרסונסקי העניק לשיר ציון של 4.5 כוכבים (מתוך 5). הוא כתב (ב־2022) ש"ממרחק 17 שנה – החיבור בין עמיר בניון וגידי גוב נראה ונשמע מפתיע ומיוחד", ושהשיר עמד במבחן הזמן. הוא המשיך: "מנגינת הלב של עמיר בניון מעניקה משמעות ומהות למילים. יופיה המלנכולי. החספוס של גידי גוב. הסלסול של עמיר. אצל שניהם שירת הרגש אומרת יותר מאשר המילים שחור על גבי נייר. גם זה וגם זה מעידים על יופיו וייחודו של השיר".

## מצעדי פזמונים
"מי תרצי" היה הלהיט הגדול ביותר מהאלבום "בקצה ההר". השיר הוצג למצעד הפזמונים השבועי של רשת ג' ב־23 בדצמבר 2004 וצעד 13 שבועות, עד 31 במרץ 2005, אז יצא מהמצעד. בשיאו הגיע למקום השני ב־20 בינואר 2005.

במצעד הפזמונים העברי השנתי לשנת תשס"ה של רשת ג' השיר דורג במקום ה־17, ובמצעד השנתי הישראלי של גלגלצ הוא דורג במקום ה־19.

## מיקומי שיא

## משתתפים
* גידי גוב – זמרה
* אלכס פולק – גיטרה חשמלית
* בנצי גפני – בס
* אלון הלל – תופים
* רוני עברין – כלי הקשה
* אורי סנדר – פסנתר חשמלי
* אמיר גבירצמן – חליל
* אלון אולארצ'יק – דוגם צלילים
* עמיר בניון – קולות רקע

### הפקה
* מפיק מוזיקלי ומעבד – אלון אולארצ'יק
* הקלטה, מיקס – יואב שדמה
* טכנאי הקלטה – עדי דרוקר, שחר שיין
* מאסטרינג – יעקב מורנו
* נמרוד מור – תכנותים

## קישורים חיצוניים

## הערות שוליים

קטגוריה:שירי גידי גוב
קטגוריה:שירים בעברית
קטגוריה:שירים שנכתבו על ידי עמיר בניון
קטגוריה:שירים שהולחנו על ידי עמיר בניון
קטגוריה:סינגלים בהוצאת הד ארצי
חבוס אל-מוצפר

**חבוס בן מאכסן אל-מוצפר** (בערבית: حبوس بن ماكسن بن زيري) משושלת זירי , היה שליט הטאיפה של גרנדה ה-2 בין השנים 1019 (או 1020, 1025) עד 1037. הוא היה יורשו של דודו זאווי בן זירי . הווזיר הגדול (משנה למלך וראש הממשלה) שלו היה רבי שמואל הנגיד, המלומד והמדינאי היהודי הנודע. תחת שלטונו, יוקרתה של הטאיפה גדלה מאוד, והוא ערך מסעות צבאיים נגד מדינות שכנות, והגדיל את שטחה של גרנדה. האוכלוסייה היהודית בעיר גדלה ל-5,000, ולוסנה שגשגה כאתר למלומדים יהודי.
היו לו שני בנים, באדיס ובולוגין. בנו באדיס ירש אותו ומלך על הטאיפה בין השנים: 1038 עד 1073.

## ראו גם
* ממלכת גרנדה
* תור הזהב של יהודי ספרד
* פרעות גרנדה
* אל-אנדלוס
* טאיפה (ממלכה מוסלמית)
* היסטוריה של ספרד
* אל-מוואחידון
* מוראביטון

## קישורים חיצוניים

קטגוריה:הטאיפה של גרנדה
אמריקן סאדלברד

**אמריקן סאדלברד** (באנגלית: **American Saddlebred**) הוא סוס צעד שמקורו בארצות הברית. גזע זה מכונה גם "סוס תוצרת אמריקה" (Horse America Made). איגוד סוס אמריקן סאדלברד הוקם בשנת 1891 ונודע במקור בתור האגודה הלאומית למגדלי אמריקן סאדלברד.

## היסטוריה
האמריקן סאדלברד הורבע מגזעים שונים ובניהם סוס מורגן וסוס הקני וזכה להכרה באמריקה בשנת 1816. במהלך מלחמת האזרחים האמריקאית הגזע שימש כסוס מלחמה נפוץ בזכות אומץ ליבם וסיבולתם.

סוס האמריקן סאדלברד הראשון יובא אל דרום אפריקה בשנת 1917 ואחריו יובאו סוסי אמריקן סאדלברד אחרים שהיוו את הבסיס של גזע זה בדרום אפריקה. כבר משנת 1935 היו ניסיונות ליצור אגודה של הגזע בדרום אפריקה, אך האגודה הורמה רק בשנת 1949.

## מאפיינים
לאמריקן סאדלברד גב קצר וחזק, צוואר ארוך, דק ומקומר וזנב גבוה. הגזע מופיע בצבעים רבים, אך הנפוצים ביותר הם מפרץ, שחור ערמון ואפור בעוד שהנדירים ביותר הם פינטו ופאלומינו.

## שימושים
הגזע משמש לרכיבה, משיכת כרכרות וכסוס ראווה ובעבר שימש גם כסוס מלחמה.

## גלריה

קובץ:American Saddlebred Bathing.jpg
קובץ:American Saddlebred (2994999953).jpg
קובץ:American Saddlebred (3008085346).jpg
קובץ:American Saddlebred (3007248041).jpg
קובץ:American Saddlebred 3.jpg
קובץ:American Saddlebred (2995836942).jpg
קובץ:American Saddlebred at speed.jpg


## קישורים חיצוניים

## הערות שוליים

קטגוריה:גזעי סוסים
רוד האלט

**רוד האלט** (באנגלית: **Rod Hallett**) הוא שחקן בריטי.

## קריירה
הופעת הבכורה של האלט הייתה בסרט הקצר "פיגמנט" משנת 1997. בתחילת שנות ה-2000 ואילך הוא התארח ושיחק בתפקידים חוזרים בסדרות טלוויזיה בריטיות שונות. 

מ-2008 עד 2010 גילם את ריצ'רד ריץ' בסדרת הטלוויזיה "שושלת טיודור". ריץ' היה הלורד צ'נסלור בימי מלכותו של אדוארד השישי, מלך אנגליה בין 1547 לינואר 1552. לפני כן כיהן כתובע הכללי במשטרו של הנרי השמיני, מלך אנגליה.

בשנת 2011 שיחק בתפקיד ראשי בסדרת הטלוויזיה "טרה נובה" בתור ד"ר מלקולם וואלאס. 

ב-2014 הופיע בתפקיד משנה בתשעה פרקים של סדרת הטלוויזיה "משבר". 

בשנת 2017 שיחק בסרט "שומר הראש והמתנקש". 

ב-2022 גילם את קונסטנטין, מלך סקוטלנד, בסדרה "הממלכה האחרונה". שנה שלאחר מכן שיחק את אותו תפקיד בסרט "שבעה מלכים צריכים למות", שסיים את הסדרה. באותה שנה שיחק בסרט "5000 שמיכות".  

בשנת 2023 הוא ביצע הופעת אורח בסדרת הטלוויזיה "זרה". בשנת 2024 הופיע בסדרת הטלוויזיה הפופולרית "Casualty" בתפקיד חוזר.

האלט פעיל גם כשחקן תיאטרון. בין היתר שיחק במחזות "רומיאו ויוליה" ו"מנזר נורת'אנגר".

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
אנדרואיד 15

**אנדרואיד 15** היא הגרסה העיקרית ה-15 של מערכת ההפעלה לניידים אנדרואיד. התצוגה המקדימה הראשונה למפתחים יצאה בפברואר 2024 וגרסת הבטא הראשונה יצאה באפריל 2024. גרסתה הסופית הופצה בספטמבר 2024.

העדכון למכשירי סמסונג, המכונה One UI 7, המבוסס על אנדרואיד 15, החל להיות מופץ בהדרגה, כולל בישראל, החל מחודש אפריל.

## היסטוריה
אנדרואיד 15 נקראת פנימית "גלידת וניל".

התצוגה המקדימה הראשונה למפתחים (הידועה גם בשם DP1) שוחררה ב-16 בפברואר 2024. התצוגה המקדימה השנייה למפתחים (DP2) שוחררה ב-21 במרץ 2024. הבטא הראשונה שוחררה ב-11 באפריל 2024.

## מאפיינים
הערות השחרור הרשמיות של DP1 מציינות שהתכונות הבאות ייכנסו באנדרואיד 15:
* ארגז חול פרטיות
* Health Connect
* אימות תקינות קובץ
* שיתוף מסך חלקי
* בקרות מצלמה בתוך האפליקציה
* ביצועים דינמיים
* התראות רגישות
* התקררות התראות

עם זאת, חובבים גילו את קיומם של תכונות אחרות בפיתוח שעשויות להשתחרר בגרסאות תצוגה מקדימה מאוחרות יותר של מפתחים, כגון הצגת וידג'טים במסך הנעילה, מדידת תקינות הסוללה, ארכוב אפליקציות, הפעלה קולית, מרחב פרטי וצמדי אפליקציות.

שחרורו של DP2 הביאה עוד תכונות חדשות לאנדרואיד 15, כולל תאימות משופרת לרשתות לווייניות, שיפורים בקורא PDF המובנה ותמיכה בארכיון אפליקציות, בין הרבה פיתוחים אחרים.

גרסת הבטא הראשונה הגיעה עם תכונות נוספות, כמו אפליקציות שיכולות לשנות קנה מידה מקצה לקצה ולצייר פסי מערכת שקופים בחלק העליון והתחתון של המסך, תמיכה ברמת מערכת ההפעלה לארכוב אפליקציות והוצאה מארכיון בחנויות אפליקציות של צד שלישי, שיפור תמיכה בברייל, הצפנה מקצה לקצה עבור מפתחות אנשי קשר ותכונות מפתחים חדשות רבות אחרות.

## קישורים חיצוניים

* 

## הערות שוליים

קטגוריה:תוכנות שהושקו ב-2024
קטגוריה:אנדרואיד
אליאב קול

**אליאב קול** (נולד ב-5 באוגוסט 1981) הוא מלחין זוכה פרס ראש הממשלה וחבר סגל בכיר בבית הספר למוזיקה ע"ש בוכמן-מהטה.

## קריירה
יצירותיו של קול בוצעו בקונצרטים ופסטיבלים שונים בארץ וברחבי העולם (גרמניה, אוסטריה, שווייץ, ארצות הברית, ברזיל וגאורגיה) על ידי רביעיית ג'ק, אנסמבל מיתר, רביעיית מיבוס, האקדמיה של אנסמבל מודרן, רביעיית קובנה, אנסמבל הנד וורק, גלב קנסביץ', עודד גייצהלס, עינת ארונשטיין, האן צ'ן, אריקה לרו, אלכסנדר הולשוף ורבים אחרים. הוא זכה בפרסים כגון פרס אקו"ם, פרס ראש הממשלה, תחרויות הקומפוזיציה בבוכמן-מהטה, ופרס חביב הקהל בגמר תחרויות האביב.

ב-2022 קול שהה ברזידנסי בסנט אוטיליאן, מינכן, ויצירתו "שחרור" בוצעה בפסטיבל אמרסרנדה. ב-2019 נבחר קול על ידי פטר אטוווש לרזידנסי באחוזת אדנקובן, גרמניה והוא שהה שם חצי שנה. הוא השתתף בפרויקט תדרים של אנסמבל מיתר (2014-2016) וקיבל מלגות מקרן רות ויואב גוטסמן ומקרן התרבות אמריקה ישראל.

בנוסף לעבודתו כמלחין קונצרטנטי, בין השנים 2003-2013 הוא שר וניגן פסנתר וקלידים בהרכבים רבים ושיתף פעולה עם אמנים כגון יהוא ירון, יותם זילברשטיין, דורון תירוש, גלעד אברו, אפרת גוש ואסף אמדורסקי.

קול הוא בעל תואר Ph.D. בקומפוזיציה ממרכז הבוגרים של אוניברסיטת העיר ניו יורק. עבודת הדוקטורט האנליטית שלו, שנכתבה בייעוצו של פרופ' ג'וזף נ. שטראוס, בוחנת את נושאי הזהות והמורכבות ביצירתה של המלחינה חיה צ'רנובין, "אינה" (1988), לחליל בס סולו ושישה חלילים מוקלטים מראש.

קול מחזיק בתואר ראשון ושני בקומפוזיציה מבית הספר למוזיקה ע"ש בוכמן-מהטה בהדרכתו של פרופ' ראובן סרוסי. כמו כן קיבל שיעורי קומפוזיציה מד"ר יוסף ברדנשווילי ופרופ' אמנון וולמן.

## חיים אישיים
קול מתגורר בפתח תקווה, הוא נשוי ואב לשניים.

## קישורים חיצוניים

* אליאב קול באתר איגוד הקומפוזיטורים הישראלי
* אליאב קול זוכה פרס אקו"ם ליצירה המוגשת בעילום שם
* אליאב קול באתר הפקולטה לאומנויות באוניברסיטת תל אביב
* אליאב קול באתר פסטיבל אמרסרנדה

קטגוריה:מלחינים ישראלים
צאי מזה

**צאי מזה** (באנגלית: **Blink Twice**) הוא סרט מתח פסיכולוגי קומי שחור אמריקאי שביימה זואי קרביץ כסרט הביכורים שלה כבמאית. קרביץ בעצמה כתבה את התסריט בצוותא עם אי' טי' פייגנבאום. בסרט מככבים נעמי אקי, צ'נינג טייטום, סיימון רקס, אדריה ארחונה, היילי ג'ואל אוסמנט, קייל מקלכלן, עליה שאוקת, כריסטיאן סלייטר, ג'ינה דייוויס.

הסרט יצא לאקרנים בארצות הברית ב-23 באוגוסט 2024, ובישראל ב-22 באוגוסט 2024.

## תקציר העלילה
הסרט הוא מותחן פמיניסטי בהשראת תנועת Me Too, המשולב עם אלמנטים מ"מידסומר", והוא עוסק במלצרית בשם פרידה (נעמי אקי), שמוזמנת לאי פרטי של מיליארדר מפורסם, סלייטר קינג (צ'נינג טייטום). הסרט מציג אווירה של מסיבה מפוארת ומתמשכת באי טרופי, הכוללת משקאות יוקרתיים, סמים פסיכדליים, ארוחות גורמה ואירוח יוקרתי, אך בהדרגה מתחילים להופיע רמזים לכך שמשהו לא כשורה.

הסרט מושפע מסיפורים אמיתיים כמו אלו של ג'פרי אפשטיין וביל קוסבי, ומשתמש באלמנטים של מתח וסכנה כדי לחקור נושאים של זיכרון וכיצד נשים מתמודדות עם טראומות והדחקה.

## צוות השחקנים והדמויות
* נעמי אקי – **פרידה**
* צ'נינג טייטום – **סלייטר קינג**
* כריסטיאן סלייטר – **ויק**
* סיימון רקס – **קודי**
* אדריה ארחונה – **שרה**
* היילי ג'ואל אוסמנט – **טום**
* עליה שאוקת – **ג'ס**
* קייל מקלכלן
* ג'ינה דייוויס
* לבון הוק
* לני קרביץ

## הפקה
זואי קרביץ החלה לכתוב את התסריט בשנת 2017. ביוני 2021 היא הודיעה שזה יהיה סרט הבכורים שלה כבמאית, על-פי תסריט שהיא כתבה בצוותא עם אי' טי' פייגנבאום. לאחר מכן, הצטרפו נעמי אקי וצ'נינג טייטום לצוות השחקנים. במאי 2022, סיימון רקס הצטרף לצוות השחקנים. ביולי 2022, הצטרפו כריסטיאן סלייטר, אליה שוקאט, ג'ינה דייוויס, אדריה ארג'ונה, היילי ג'ואל אוסמנט וקייל מקלכלן. הסרט הוא סרט הבכורה של קרביץ כבמאית, והיא גם כתבה אותו בשיתוף עם אי. טי. פיינגבאום.

צילומי הסרט החלו ב-23 ביוני 2022 במקסיקו.

## הפצה
הסרט יצא לאקרנים בארצות הברית ב-23 באוגוסט 2024, ובישראל ב-22 באוגוסט, בהפצת אולפני אמזון. אולפני האחים וורנר, עתידים להפיץ את הסרט ב-21 באוגוסט 2024.

### קופות
הסרט הוביל בטבלת ה-Box Office Mojo מבין הסרטים החדשים שיצאו באותו השבוע אך הצליח להגיע רק למקום הרביעי עם הכנסות של 7.3 מיליון דולר מ-3,067 בתי קולנוע.

## ביקורות
הסרט קיבל ציון של 79% באתר Rotten Tomatoes והקהל נתן לו ציון "B-" ב-CinemaScore.

בביקורת על הסרט שנכתבה במגזין "וראייטי", נכתב כי הסרט הוא אלגוריה פמיניסטית שמציגה את הדברים שנשים מתבקשות לשכוח, ומדגישה את המאבק שלהן לזכור ולהתמודד עם המציאות.

## פרסים ומועמדויות

## קישורים חיצוניים

## הערות שוליים

קטגוריה:סרטי 2024
קטגוריה:סרטים באנגלית
קטגוריה:סרטי אמזון
קטגוריה:סרטי קומדיה שחורה אמריקאיים
קטגוריה:סרטי מטרו גולדווין מאייר
קטגוריה:פמיניזם בקולנוע
La det swinge

"**La det swinge**" (בעברית: "**תן לזה להתנדנד**") הוא שיר בשפה הנורווגית של צמד הפופ בוביסוקס!. זה השיר הזוכה באירוויזיון 1985 והזכייה הראשונה של נורווגיה באירוויזיון. השיר הוא מחווה לריקוד לרוק אנד רול ישן שנשמע ברדיו. כיאה לנושא, השיר עצמו כתוב בסגנון מיושן, כאשר מנגינת סקסופון בלתי נשכחת מתחילה את השיר. העיבוד של הלחן הוא בסגנון רטרו, המכיל אלמנטים של מוזיקה עכשווית של שנות ה-80 וחזרות לשנות ה-50. בעקבות הזכייה, הסינגל הגיע למקום הראשון במצעד הסינגלים הנורווגי והבלגי, ונכנס למצעדים במדינות שונות, כולל דנמרק, שוודיה, שווייץ, אוסטריה, אירלנד ובריטניה.

## באירוויזיון
השיר התחרה, זכה בגמר מלודי גרנד פרי, ונבחר לייצג את נורווגיה באירוויזיון 1985. בהופעות, שתי חברות הצמד, האנה קרוג ואליזבת אנדריאסן, הופיעו בז'קטים נוצצים וסגולים בוהקים, שנלבשו מעל תלבושות שחורות ולבנות; קרוג לבשה שמלת פסים בצבעי שחור-לבן באורך הרצפה. השיר בוצע 13 בסדר ההופעות בתחרות, אחרי השיר האיטלקי ולפני השיר הבריטי. בתום ההצבעה השיר קיבל 123 נקודות, ומוקם במקום הראשון מתוך 19 שירים.

זו הייתה ההופעה השנייה עבור אנדריאסן וקרוג באירוויזיון: בשנת 1982 ייצגה אנדריאסן את שוודיה כחלק מהצמד "Chips" עם קיקי דניאלסון, עם שירן "Dag efter dag", שסיים במקום השמיני בתחרות; ובשנת 1971 סיימה קרוג במקום ה-17 בתחרות, עם השיר "Lykken er". אנדריאסן המשיכה לייצג את נורווגיה בתחרות בשתי הזדמנויות נוספות - בשנת 1994 הופיעה עם יאן ורנר דניאלסן, עם שירם, "Duett", שהגיע למקום השישי, ובשנת 1996, היא הופיעה כאמנית סולו, עם השיר "I evighet", וסיימה במקום השני אחרי אירלנד. קרוג חזרה לתחרות בשנת 1991 כחלק מהקבוצה "Just 4 Fun", וסיימה במקום ה-17 עם "Mrs. Thompson".

## רשימת רצועות

# Let It Swing" – 2:50"
# La det swinge" – 2:50"

## מיקומי שיא

## הערות שוליים

קטגוריה:שירי אירוויזיון 1985
קטגוריה:שירי נורווגיה באירוויזיון
קטגוריה:שירים שזכו באירוויזיון
קטגוריה:סינגלים שהגיעו למקום הראשון בנורווגיה
קרל חמילבסקי

**קרל חמילבסקי** (16 ביולי 1903 - 1 בדצמבר 1991) היה קצין אס אס גרמני ומפקד מחנה ריכוז. הוא כונה "השטן של גוזן".

חמילבסקי הצטרף לאס אס ב-1932 ולמפלגה הנאצית שנה לאחר מכן. לאחר ששירת תחילה במשרדו של היינריך הימלר, הוא הועבר למחנה הריכוז קולומביה ב-1935, ולמחנה הריכוז זקסנהאוזן שנה לאחר מכן. הוא הועלה לדרגת אונטר-שטורמפיהרר בשנת 1938 וצורף לשוצהפטלאגרפיהרר של יחידות גולגולת המת*.*

מ-1940 עד 1942, חמילבסקי, שהיה אז האופטשטורמפיהרר, שירת כשוצהפטלאגרפיהרר (מפקד מחנה) במחנה הריכוז גוזן, ושם פיתח מוניטין של אכזריות קיצונית. לאחר מכן הוא הפך למפקד מחנה הריכוז פוכט בהולנד, וגם שם הוא נודע באכזריותו.

בין הטענות שהועלו נגדו היה שהורה להטביע אסירים בדליי מים. פרנץ ציראייס טען שחמילבסקי השתמש בעור של אסירים לייצור דברים כמו ארנקים וכריכות ספרים, דבר שלטענת ציראייס נאסר בתכלית האיסור על ידי השלטונות הנאציים. בתקופת שלטונו בפוכט, צבר חמילבסקי מוניטין של שחיתות, ובסופו של דבר הוא נשפט על כך שגנב יהלומים מאסירים. הוא הורד מתפקידו ונשללה דרגתו ב-1943, והוחלף על ידי אדם גרינוולד . בשנת 1944, בית משפט של האס אס גזר על חמילבסקי 15 שנות מאסר בגין אונס ומעילה. את שארית המלחמה הוא בילה כאסיר במחנה הריכוז דכאו.

לאחר המלחמה ברח חמילבסקי לאוסטריה. עד 1953, הוא חזר לגרמניה, בזהות בדויה, ועבד כחקלאי. הוא נשפט באותה שנה בגין עדות שקר, הונאה וביגמיה, ונידון לשנת מאסר. לאחר חשיפת זהותו האמיתית, הוא נעצר על ידי משטרת גרמניה המערבית בינואר 1959, והואשם בכמעט מאתיים סעיפי רצח. במשפטו ב-1961, הוא נמצא אשם בגרימת מותם באכזריות של אסירים, ונידון למאסר עולם עם עבודת פרך. בית המשפט קבע שמדובר בסדיסט שנהנה מהרג אסירים, אותם לא ראה כבני אדם, באמצעות כווייה במים רותחים.

הוא שוחרר מהכלא במרץ 1979, על רקע בריאותו הנפשית, ובילה את שנותיו האחרונות במוסד טיפולי על יד כימזה.

## קישורים חיצוניים

## הערות שוליים

קטגוריה:סגל מחנה מאוטהאוזן
קטגוריה:מפקדי מחנות ריכוז
קטגוריה:גרמנים שנולדו ב-1903
קטגוריה:גרמנים שנפטרו ב-1991
הנורמלי החדש

"**הנורמלי החדש**" (או **נורמליות חדשה**) הוא ביטוי המשמש לתיאור מציאות שמשתנה בעקבות אירוע משברי. הוא הפך למטבע לשון בשנת 1918, בעקבות מלחמת העולם הראשונה.

המצב "הנורמלי החדש" הוא מצב אליו מתייצבת כלכלה או חברה בעקבות משבר, להבדיל מהמצב ששרר לפני המשבר ("הנורמלי הישן").

בביטוי זה נעשה שימוש לאחר מלחמת העולם הראשונה, פיגועי 11 בספטמבר, המשבר הכלכלי העולמי (2008), לאחר המיתון הגדול, מגפת הקורונה ואירועים נוספים.

## היסטוריית שימוש
בשנת 1918, לאחר מלחמת העולם הראשונה, התפרסם הביטוי עקב מאמר של התעשיין הנרי א. וייז ווד, בו כתב:

בשנת 1920 השתמש וורן הרדינג בביטוי דומה במסע הבחירות שלו לנשיאות ארצות הברית. הרדינג הבטיח "חזרה לנורמליות" לאחר המשברים שארצות הברית חוותה במלחמת העולם הראשונה ובהתמודדותה עם השפעת הספרדית. הרדינג זכה בבחירות ברוב גדול.

לאחר מכן נעשה שימוש בביטוי במספר רב של הזדמנויות. למשל, לאחר התפרצות שפעת העופות בשנת 2005 פורסם מאמר שבו נטען שהתפרצות זו היא הזדמנות לביסוס מצב "נורמלי חדש" בכל הנוגע להתמודדות עם מגפות.

לאחר המשבר הפיננסי של 2008 חלה ירידה בצמיחה הכלכלית בארצות הברית, שנמשכה זמן רב. בחדשות בלומברג פורסם אז מאמר שנשא את הכותרת "שיעורי צמיחה נמוכים בכלכלה שלאחר משבר הסאבפריים הם המצב הנורמלי החדש בארצות הברית". מאמר זה צוטט לאחר מכן רבות במאמרים אחרים, שאימצו את המונח ואת משמעותו.

השימוש במונח היה נפוץ מאד במהלך מגפת הקורונה העולמית, בהתייחס לשינויים בהתנהגות החברתית שחלו במהלך המגפה ולשינויים שהיו צפויים אחריה.

לעיתים קרובות נעשה שימוש במונח זה במאמרים שונים המתארים שינויים כלכליים או חברתיים, בדרך כלל שליליים, שהתקבלו באדישות יחסית על ידי האוכלוסייה, שהתרגלה לשינויים אלה. להלן מספר דוגמאות.

בשנת 2014 כלכלת הרפובליקה העממית של סין  נחלצה ממשבר כלכלי, אך שיעורי הצמיחה ירדו מ-12% ל-7% בשנה. שיעור זה נשמר במשך מספר שנים וכונה "הנורמלי החדש".

דו"ח מצב המדינה של מרכז טאוב לשנת 2023 מתאר את המשבר במערכת הבריאות בישראל כמצב "הנורמלי החדש". מצב זה, על פי הדו"ח, מאופיין בשיעור נמוך של הוצאה ציבורית על בריאות מצד אחד, תוך התמודדות עם מחסור בכוח אדם ושיעור נמוך של מיטות אשפוז מצד שני.

המשפטן דורון נבות תיאר באוגוסט 2023 את החלטות ממשלת ישראל השלושים ושבע ובפרט את הצעותיה לרפורמה במערכת המשפט בביקורתיות רבה, וקבע כי בממשלה זו "מושחת זה הנורמלי החדש". לדבריו, נתניהו עושה הכל כדי להפוך את השחיתות לממוסדת ומובנת מאליה.

## הערות שוליים

קטגוריה:ביטויים
תמר מלכה

**תמר מלכה** (נולדה ב-23 ביוני 2000) היא ג'ודוקא ישראלית המתחרה בקטגוריית המשקל של עד 48 ק"ג, זוכת מדליית ארד באליפות אירופה (זאגרב 2024).

## קריירה
מלכה זכתה במדליית כסף ובשתי מדליות ארד באליפויות אירופה השונות לנוער.

### 2022
באליפות העולם שנערכה באוקטובר בטשקנט שבאוזבקיסטן הפסידה בסיבוב הראשון למרושה שטנגר מסלובניה.

### 2023
בגראנד סלאם תל אביב 2023 שנערך בפברואר זכתה במדליית כסף.

באליפות העולם שנערכה במאי בדוחה שבקטר הפסידה בסיבוב השני לאביבא אבוז'קינובה מקזחסטן, לאחר שבסיבוב הראשון ניצחה את לין צ'ן-האו מטאיוואן.

בגראנד סלאם אולן בטור שנערך ביוני זכתה במדליית ארד.

באליפות אירופה שנערכה בנובמבר במונפלייה שבצרפת הפסידה בשלב שמינית הגמר לשירין בוקלי המקומית, לאחר שבסיבוב הראשון ניצחה את טוגצ'ה בדר מטורקיה.

### 2024
#### מדליית ארד באליפות אירופה
באליפות אירופה שנערכה באפריל בזאגרב שבקרואטיה זכתה במדליה ראשונה בקריירת הבוגרים שלה, כאשר זכתה במדליית ארד. היא התחילה את יום הקרבות בסיבוב הראשון, בו ניצחה סילה ארסין מטורקיה, והמשיכה לשלב שמינית הגמר בו ניצחה את מיריה לפוארטה מספרד ולשלב רבע הגמר בו ניצחה את קטרינה קוסטה מפורטוגל. בשלב חצי הגמר הפסידה לקריסטינה דודינה שהתחרתה כאתלטית נייטרלית מורשית, ומשם נשרה לקרב על מדליית הארד בו ניצחה את טוגצ'ה בדר מטורקיה.

## פרסים
;אליפות אירופה
*  זאגרב 2024

; **תחרויות מ[[סבב הג'ודו העולמי של IJF|הסבב העולמי]] (מאסטרס, [[גראנד סלאם (ג'ודו)|גראנד סלאם]], גראנד פרי)**
*  גראנד סלאם תל אביב 2023
*  גראנד סלאם אולן בטור 2023

## קישורים חיצוניים

## הערות שוליים

קטגוריה:ג'ודוקא ישראליות
קטגוריה:ג'ודוקא ישראלים
קטגוריה:ישראלים שנולדו ב-2000
קטגוריה:ישראליות שנולדו ב-2000
כמו צועני (שיר)

"**כמו צועני**" הוא שיר שנכתב והולחן על ידי עוזי חיטמן עבור קדם אירוויזיון 1985.

חיטמן כתב את השיר עבור קדם אירוויזיון של שנת 1985. חיטמן פנה אל יגאל בשן בבקשה שיבצע אותו. בשן, אשר סירב בתחילה, הסכים לבצע את השיר בתנאי שעוזי חיטמן יצטרף אליו לביצוע. בחזרות למופע הם צירפו אליהם את הכנר יונתן מילר, וביחד השלישייה שנקראה בהתחלה "כמו צועני" על פי שם השיר שאותו ביצעה בקדם-אירוויזיון של אותה שנה. השיר זכה במקום השני בתחרות בהבדל של חמש נקודות מהשיר הזוכה, "עולה עולה" בביצוע יזהר כהן, שהגיע למקום החמישי באירוויזיון 1985. למרות ההפסד השיר הפך ללהיט. בעקבות ההפסד כתבו בשן וחיטמן את השיר "אנחנו נשארים בארץ". בשיר 'אנחנו נשארים בארץ', מטעמי חריזה נאמר שהפסידו בנקודה. רבים טועים לחשוב שזה היה מצב הניקוד בתחרות.

השלישייה קיבלה הצעה מהערוץ הראשון לככב בתוכנית טלוויזיה משלהם שתתמקד בכוכבי ההרכב ובהופעותיהם. לתוכנית קראו "הופה היי". בעקבות הצלחת התכנית שינה ההרכב את שמו לשלישיית "הופה היי".

אכזבתם של יגאל בשן ועוזי חיטמן מכך שהגיעו רק למקום השני בתחרות הולידה שיר חדש שהשניים כתבו והלחינו - "אנחנו נשארים בארץ". בין מילות השיר שזורים רמזים לתחרות הקדם ולתוצאותיה, כמו למשל במילים הבאות: "חשבנו כמעט, עוד מעט, אורזים מזוודה,... בגלל נקודה, מטוס עולה עולה,... ואין לי נדודים של צועני, ככה זה להיות מקום שני."

השיר צעד 11 שבועות במצעד השבועי של רשת ג', מתוכם שהה שבועיים בראש. במצעד השנתי תשמ"ה (1985) של התחנה דורג במקום השישי.

## קישורים חיצוניים
* 

## הערות שוליים

קטגוריה:שירי קדם-האירוויזיון 1985
קטגוריה:שירים בעברית
קטגוריה:שירים שנכתבו על ידי עוזי חיטמן
קטגוריה:שירים שהולחנו על ידי עוזי חיטמן
קטגוריה:שירי צוענים
קטגוריה:שירי עוזי חיטמן
חמניות מול השמש (שיר)

"**חמניות מול השמש**" הוא שיר שכתבה, הלחינה וביצעה הזמרת־יוצרת הישראלית לאה שבת. השיר התפרסם בנובמבר 2001 כסינגל וכשיר הנושא של אלבומה הרביעי של שבת, "חמניות מול השמש" (2002).

השיר נבחר להיות שיר הנושא של הסרט "פגישה עיוורת", שיצא לאקרנים ב־2003.

## יחס הביקורת
בביקורת של גידי אביבי מהארץ על האלבום, הוא כתב ששיר הנושא אינו נופל "מרגעיה החזקים ביותר של שבת כמבצעת וכותבת. היא שרה על עצמה בחום וברגישות, והיא יודעת מה היא שרה". אסף נבו מאתר מאקו מנה את השיר בין "שיריה הגדולים בשני העשורים האחרונים [...] קלאסיקות אמיתיות" של שבת. מיכל בן דוד מאתר "הבמה" תיארה את השיר במילה "מופלא".

## מצעדי פזמונים
השיר הוצג למצעד הפזמונים השבועי של רשת ג' ב־25 בנובמבר 2001 וצעד שמונה שבועות, בערך עד פברואר 2002. בשיאו הגיע לפחות למקום הרביעי. במצעד הפזמונים העברי השנתי לשנת תשס"ב של התחנה הוא דורג במקום ה־35.

### מיקומי שיא

## משתתפים
* לאה שבת – זמרה, גיטרה קלאסית, קולות רקע
* אבנר חודורוב – קלידים, אקורדיון, קולות רקע
* דודו טסה – גיטרה
* יוסי פיין – בס
* אשר פדי – תופים
* זוהר פרסקו – כלי הקשה
* עמי איילי – קולות רקע

### הפקה
* מפיק מוזיקלי ומעבד – אבנר חודורוב (עיבוד בשיתוף לאה שבת)
* הקלטה – יזהר שרון, עמי איילי
* טכנאי הקלטה – דניאל יערי, ארז זילברשטיין
* מיקס – עמי איילי
* מאסטרינג – טלי כ"ץ

## קישורים חיצוניים

* אקורדי השיר "חמניות מול השמש", באתר chordu.com

## הערות שוליים

קטגוריה:שירים בעברית
קטגוריה:שירי נושא: אהבה
קטגוריה:שירים על השמש
קטגוריה:שירים על פרחים
קטגוריה:סינגלים בהוצאת הד ארצי
יוהאן אוגוסט אפרים גצה

**יוהאן אוגוסט אפרים גֶצֶה** (בגרמנית: **Johann August Ephraim Goeze**; 28 במאי 1731 – 27 ביוני 1793) היה זואולוג גרמני. הוא ידוע בגילוי דובוני מים. הוא היה בנם של יוהאן היינריך וקתרין מרגרטה (לבית קירכהוף). הוא למד תאולוגיה באוניברסיטת האלי. הוא נישא לליאופולדין מריה קלר ב-1770, ממנה נולדו לו ארבעה ילדים. בשנת 1751, הוא הפך לכומר באשרסלבן, בקוודלינבורג, ולאחר מכן  בקוודלינבורג ב-1762, והפך לבסוף לדיקן הראשון של הסמינר של קודלינבורג ב-1787. הוא נפטר בקוודלינבורג.

גצה חקר את חסרי חוליות מימיים, במיוחד חרקים ותולעים. בשנת 1773, הוא היה הראשון שתיאר דובוני מים. בשנת 1784, גצה קלט את קווי הדמיון בין ראשי תולעי סרט שנמצאו במערכת המעי האנושית לבין ראשי ה-*Cysticercus cellulosae* בחזירים.

## קישורים חיצוניים

## הערות שוליים

קטגוריה:זואולוגים גרמנים
קטגוריה:ילידי 1731
קטגוריה:נפטרים ב-1793
רוג'ר אלין

**רוג'ר אלין** (באנגלית: **Roger Allin**; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית הרביעי בשנים 1895–1897. לפני כן, בשנים 1891–1893 הוא כיהן כסגן מושל המדינה, ולפני כן, החל מ-1889 כחבר בסנאט שלה.
## ראשית חייו
רוג'ר אלין נולד בכפר ברדוורת'י שבמחוז דבון, אנגליה. לאחר מות אביו, עברה המשפחה לאונטריו, קנדה, שם הוא התחנך בבתי ספר ציבוריים. אלין נישא פעמיים, בפעם הראשונה ב-1881 לאיזבלה מקנזי, וב-1918 נישא בשנית לאחייניתה של איזבלה, אנה מקנזי. היה לו ילד אחד.
## קריירה
בשנים 1887–1889 שימש אלין כחבר במועצה של טריטוריית דקוטה, וב-1889 היה נציג לוועידת החוקה של דקוטה הצפונית. לאחר מכן ועד 1891 הוא היה חבר הסנאט של דקוטה הצפונית, ולאחר מכן ועד 1893 סגן מושל המדינה. ב-1894 נבחר אלין כמושל דקוטה הצפונית, תפקיד בו הוא כיהן עד 1897. השפעות הבהלה של 1893 טופלו במהלך תקופת כהונתו כמושל. לאחר שנוצח בניסיונו להיבחר לתקופת כהונה שנייה כמושל, פרש אלין מהפוליטיקה ועסק בעסקי חקלאות.
## מותו
רוג'ר אלין נפטר בפארק ריבר שבדקוטה הצפונית ב-1 בינואר 1936. הוא נטמן בבית הקברות המקומי.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, pp. 1172-1173.


## קישורים חיצוניים

* רוג'ר אלין באתר אגודת המושלים הלאומית 
* רוג'ר אלין באתר The Political Graveyard 
* 

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי דקוטה הצפונית
קטגוריה:חברי האספה המחוקקת של דקוטה הצפונית
קטגוריה:אמריקאים ממוצא אנגלי
קטגוריה:מהגרים מקנדה לארצות הברית
קטגוריה:אמריקאים שנולדו ב-1848
קטגוריה:אמריקאים שנפטרו ב-1936
פרוספקט בגרטיון

**פרוספקט בגרטיון** (ברוסית: **Проспект Багратиона**) הוא כביש אגרה עירוני במוסקבה.

הכביש עובר בנפות דורוגומילובו, פילי-דאווידקובו, קונצבו, מוז'אייסקי של המחוז המערבי ופרסננסקי של המחוז המרכזי ומחבר בין טבעת התחבורה השלישית (ליד מוסקבה סיטי) לכביש הטבעת של מוסקבה. הכביש מחבר את מוסקבה סיטי לאזור רובליובקה.

אורך הכביש הראשי הוא 10 ק"מ (עם יציאות – 11 ק"מ). יש שישה נתיבים לתנועה לכל אורכו של הכביש המהיר, מלבד הכניסה לעיר מוסקבה – יש שם ארבעה נתיבים.

הכביש נפתח לתנועה ב-9 בספטמבר 2023 על ידי נשיא רוסיה ולדימיר פוטין וראש עיריית מוסקבה סרגיי סוביאנין.

## ראו גם
* קוטוזובסקי פרוספקט

## הערות שוליים

## קישורים חיצוניים

* 20pxפרוספקט בגרטיון, סרטונים בערוץ היוטיוב

קטגוריה:מוסקבה: כבישים
קטגוריה:כבישי אגרה
בנימין אנגלמן

**בנימין (רוברט) זאב יהודה אנגלמן** (7 בדצמבר 1930, כסלו ה'תרצ"א, בודפשט – 24 באפריל 2024, ט"ז בניסן ה'תשפ"ד, ירושלים) היה פיזיקאי ישראלי, פרופסור לפיזיקה תאורטית בתחום פיזיקה של מצב מוצק, חבר סגל הטכניון וחוקר במרכז למחקר גרעיני שורק.

## ביוגרפיה
אנגלמן נולד וגדל בבודפשט למרדכי (מקס) ובריינדל (אליזבת) לבית ולטנר, שהגיעה במקור מהעיר פאפה. אביו התפרנס מחנות חרסינה שבבעלותו, ובשואה נספה בבוכנוואלד.

אנגלמן קיבל חינוך יהודי אורתודוקסי וניצל מהשואה בבית הזכוכית. הוא למד בישיבה אצל הרב שמעון ישראל פוזן בקהילת יהודי שופרון.

לאחר השואה אנגלמן למד לתואר ראשון, תואר שני ודוקטורט במתמטיקה ובפיזיקה תאורטית באימפריאל קולג'.

עלה לישראל בה'תשכ"ג.

לימד במכון הטכנולוגי של מסצ'וסטס, הקים את תוכנית הלימודים לתואר שני בפיזיקה באוניברסיטת תל אביב, ושימש מאמצע שנות ה-60 של המאה ה-20 כחוקר במרכז למחקר גרעיני שורק. במהלך הקריירה האקדמית שלו כתב מאות מאמרים מדעיים.

### חיים אישיים
אנגלמן היה נשוי לחסיה, בתו של יהודה קיל, והם גרו בבית וגן שבירושלים. מבקר המדינה הנוכחי, מתניהו אנגלמן, הוא בנו.

## קישורים חיצוניים

* 
* 
* 
**מפרסומיו**:
* ידיעה פעילה, **[[בד"ד]] 5**, אוניברסיטת בר-אילן, 1997, באתר אסיף
* '''שעשועיי''': הומור והגיגים קלילים בתלמוד בבלי ובלימוד דף יומי, ירושלים ה'תשע"ט, באתר פורטל הדף היומי
* עזר מתמטי ללימוד המשנה במסכת קינים, **[[שמעתין]]** 107–108, באתר דעת

## הערות שוליים

קטגוריה:בוגרי אימפריאל קולג'
קטגוריה:פיזיקאים ישראלים
קטגוריה:סגל הטכניון: פיזיקה
קטגוריה:ישראלים ילידי הונגריה
קטגוריה:עולים בשנות ה-1960
קטגוריה:יהודים הקבורים בהר המנוחות
קטגוריה:ישראלים שנולדו ב-1930
קטגוריה:ישראלים שנפטרו ב-2024
Vertigo

***Vertigo*** (בעברית: **סְחַרחוֹרֶת**) הוא אלבום הבכורה של הזמרת-יוצרת האנגליה גריף. האלבום יצא לאור ב-12 ביולי 2024, על ידי חברת התקליטים וורנר רקורדס. אלבום זה נוצר בעקבות צאת המיני-אלבומים של גריף *[[Vert1go vol. 1]]* (2023) ו-*[[Ver2igo Vol. 2]]* (2024), המרכיבים יחד את האלבום לצד שש רצועות נוספות. הסינגל והרצועה הראשית של האלבום, "Vertigo", יצא לאור-31 באוגוסט 2023. לאחר הסינגל יצאו "Miss Me Too" ו-"Anything". במקור היה אמור לצאת ב-19 ביולי 2024, הוצאת האלבום נדחקה בשבוע אחד קדימה.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת וורנר רקורדס
אליהו דוד שולזינגר

הרב **אליהו דוד הלוי שולזינגר** (י"ז בשבט ה'תרכ"ג, 6 בפברואר 1863 – ז' בטבת ה'תשי"ג, 25 בדצמבר 1952) היה פעיל ציבור, ממייסדי כפר גנים.

## קורות חייו
נולד בסמיאטיץ' שבאימפריה הרוסית (כיום בפולין) לרב משה שמחה וגיטל שולזינגר. בגיל 20 נקרא להתגייס לצבא האימפריה הרוסית. הקצין שהיה אחראי על הגיוס למד גמרא מתוך תלמוד מתורגם לגרמנית, וכשהתייצב הרב שולזינגר בפניו ביקש ממנו הקצין שיסביר לו כמה סוגיות. בסיום השיחה אמר לו הקצין שאמנם אינו יכול לפטור אותו מגיוס, אולם הוא מוכן שימלא את חובת הגיוס בלימוד בבית המדרש.

נשא את חוה בתו של הרב משה יהודה ליב הכהן גולדפרב. מסר שיעורים בחברת ש"ס, ובין מנחה למעריב מסר שיעור בעין יעקב.

היה ראש החברה קדישא בעירו ללא קבלת תשלום. בשנת ה'תרנ"ג פרצה מגפת כולרה בעיר והוא יצא מביתו למשך חמישה ימים רצופים לטפל בחולים.

בשנת ה'תר"ם תכנן לעלות לארץ ישראל יחד עם עוד 17 משפחות מעירו, אולם התוכנית נכשלה ברגע האחרון עקב שמועות שליליות על אודות הבנק בו הפקידו בני העיר את הכסף והם משכו אותו משם. בהמשך פרצה מלחמת העולם הראשונה שמנעה ממנו לעלות. בשנת ה'תרפ"ד עלה יחד עם משפחתו לארץ ישראל והתיישב בחלקת קרקע הסמוכה לפתח תקווה. כעבור עשור התמנה בנו, הרב יצחק, לרב הראשון של החלקה שנקראה כפר גנים.

נפטר בז' בטבת ה'תשי"ג, ונטמן בבית העלמין סגולה בפתח תקווה.

## משפחתו
אחיו הם הרב יצחק, הרב חיים, הרב יעקב אלחנן ורבקה גפני.

לרב שולזינגר היו תשעה ילדים. בנו, הרב יצחק שולזינגר, שכיהן כרב בכפר גנים ולאחר מכן בחיפה, היה חתנו של הרב אברהם חיים צ'צ'יק, משמשו של הראי"ה קוק. בנו הרב משה שמחה נפטר בגיל 37. בתו טובה רבקה הייתה נשואה לרב חיים יהודה ראם. בתו הנייה פריידא הייתה נשואה לרב יצחק פסטרנק. בתו שיינה יפה מנוחה הייתה נשואה לרב אריה לייב בויארסקי. בן נוסף הוא אלחנן יעקב שולזינגר, ושתי בנות נוספות הן בלה יודלוב ומרים רחל קריגר.

## הנצחתו
בפתח תקווה נקרא רחוב אליהו דוד שולזינגר על שמו.

## קישורים חיצוניים

* 

* 

קטגוריה:רבנים פולנים
קטגוריה:כפר גנים: אישים
קטגוריה:פתח תקווה: אישים
קטגוריה:ישראלים ילידי האימפריה הרוסית
קטגוריה:אנשי העלייה הרביעית
קטגוריה:אישים הקבורים בבית הקברות סגולה
קטגוריה:ישראלים שנולדו ב-1863
קטגוריה:ישראלים שנפטרו ב-1952
קרפילי (מחוז)

**המחוז העירוני קרפילי** (באנגלית: **Caerphilly County Borough**, בוולשית: **Bwrdeistref Sirol Caerffili**) הוא מחוז עירוני ממחוזות ויילס, בדרום ויילס, הממלכה המאוחדת.

המחוז נוצר בשנת 1996 כמחוז עירוני על בסיס חלק ממחוז מרכז גלמורגן וחלק ממחוז גוונט. קרפילי הוא המחוז העירוני של העיירה קרפילי שהיא גם הגדולה ביותר במחוז, הבירה ומרכזו האדמיניסטרטיבי.

## גאוגרפיה
מחוז קרפילי גובל מצפון עם מחוז פוויס, מחוזות מרת'ר טידוויל ורונד'ה קינון טב ממערב, מחוזות קארדיף וניופורט מדרום, ומחוזות ת'ורפן ובלייני גוונט ממזרח. שטחי המחוז כוללים את עמק הטף, חלקו הצפוני והפחות מיושב נמצא בגבולות שמורת הטבע ברקון ביקונס.

אוכלוסיית המחוז כולה מונה 176,005, כאשר העיירה הגדולה במחוז היא קרפילי עם 41,402 תושבים. מלבד קרפילי, במחוז נמצאות מספר עיירות קטנות בהם אסטרד מנאך (Ystrad Mynach) עם 19,204 תושבים, ברגויד (Bargoed) עם 11,900 תושבים, ריסגה (Risca) עם 11,693 תושבים, רמני (Rhymney) עם 8,845 תושבים, בדווס (Bedwas) עם 8,512 תושבים, בלאקווד (Blackwood) עם 8,496 תושבים, ניוברידג' (Newbridge) עם 6,509 תושבים וניו טרגר (New Tredegar) עם 4,966 תושבים.

## קישורים חיצוניים

* 
* 

## הערות שוליים

*
קטגוריה:ויילס: מחוזות
אנטון שטרייטוויזר

**אנטון שטרייטוויזר** (בגרמנית: **Anton Streitwieser**; 3 ביולי 1916 – 17 ביולי 1972 בבוכום) היה איש אס אס גרמני ומפקד מחנה הריכוז מאוטהאוזן.

## ביוגרפיה
אנטון קיבל תעודת מכונאי באוקטובר 1933. לאחר מכן הוא הצטרף לנוער ההיטלראי, הפך לחבר באס אס בשנת 1934 ועלה לדרגת אובר-שטורמפיהרר באפריל 1945.

ב-1934 החל שטרייטוויזר את שירותו במחנות ריכוז כשומר במחנה הריכוז דכאו. משם עבר למחנה הריכוז זקסנבורג ב-1935 וב-1936 למחנה הריכוז אסטרווגן. לאחר מכן הוא הוצב באורדסבורג ווגלסנג . מ-1 בדצמבר 1936 הוא שימש כנהג של תיאודור אייקה במחנה הריכוז זקסנהאוזן. בנובמבר 1938 הועבר שטרייטוויזר למחנה הריכוז מאוטהאוזן שם שירת עד מרץ 1940, בעת הקמת מחנה המשנה גוזן. באפריל 1940 הפך שטרייטוויזר למנהל במחנה הריכוז גוזן. באמצע 1941 התנדב שטרייטוויזר לואפן אס אס והשתתף במשימות קרביות בחזית המזרחית, כששירת מיוני 1941 עד ספטמבר 1942 בגדוד "ווסטלנד" של דיוויזיית הפאנצר אס אס החמישית. עקב פציעה במלחמה, הוענק לסטרייטוויזר צלב הברזל ואות הסער של חיל הרגלים, והוא הועבר בחזרה למחנה הריכוז מאוטהאוזן. בשנת 1943 הוא סיים קורס בבית הספר ליונקרי אס אס בבראונשווייג, הועלה לדרגת אונטר-שטורמפיהרר, וחזר למאוטהאוזן בינואר 1944. ממרץ 1944 ועד לשחרור מחנה הריכוז מאוטהאוזן בתחילת מאי 1945, שימש שטרייטוויזר כמפקד מחנות המשנה של מחנה הריכוז מאוטהאוזן.

שטרייטוויזר נחשב לאכזרי בקרב האסירים. במחנה הריכוז מאוטהאוזן הוא זכה לכינוי "אנטוני היפה". לאחר תום המלחמה נעצר שטרייטוויזר, אך הוא הצליח להימלט מהכלא האמריקאי בפברואר 1946. הוא חי עם אשתו בקלן בזהות בדויה עם השם "קלאוס ורנר קרוג". באפריל 1953 מותו של שטרייטוויזר הוכרז רשמית על ידי בית המשפט המחוזי בבון. אולם לאחר שהתגלתה זהותו הבדויה של שטרייטוויזר, הוא נעצר ב-1956 ושוחרר ממעצר מספר פעמים לפני תחילת המשפט.

יחד עם ראש המחלקה הפוליטית לשעבר במחנה הריכוז מאוטהאוזן, קרל שולץ , עמד שטרייטוויזר למשפט על פשעיו במאוטהאוזן בפני בית המשפט האזורי בקלן. כתב האישום כלל את רציחתם של אלפי אסירי מחנות ריכוז באמצעות התעללות, גז וירי. הם הואשמו גם בהשתתפות בסלקציה במסגרת מבצע 14f13 ובהריגת צנחנים אמריקאים שנתפסו במחצבה. פסק הדין ניתן ב-30 באוקטובר 1967: שולץ קיבל 15 שנות מאסר בגין ניסיון רצח וסיוע לרצח בעשרה מקרים. שטרייטוויזר נידון למאסר עולם ושבע שנים נוספות בגין שלוש עבירות של רצח ושתי עבירות של תקיפה שגרמה למוות.

שטרייטוויזר מת באמצע יולי 1972 בבית החולים שבבית הכלא בבוכום.

## לקריאה נוספת
* ארנסט קלה: **Das Personenlexikon zum Dritten Reich: Wer war was vor und nach 1945**, הוצאת פישר, פרנקפורט דמיין, 2007, 
* פריץ באואר (עורך): אוסף Justiz und NS-Verbrechen  כרך א, עמ' 633–646, 

## הערות שוליים

קטגוריה:אנשי אס אס
קטגוריה:סגל מחנה דכאו
קטגוריה:סגל מחנה מאוטהאוזן
קטגוריה:גרמנים שנולדו ב-1916
קטגוריה:גרמנים שנפטרו ב-1972
שי גראוכר

**שי מאיר גראוכר** (נולד ב-26 באוגוסט 1989, כ"ה באב ה'תשמ"ט) הוא איש עסקים ופעיל חברתי חרדי ישראלי, מייסד ויושב ראש המיזם "ביחד ננצח", הפועל תחת עמותת "כלל ישראל – חסד ורחמים" בירושלים.

## ביוגרפיה
נולד בפתח תקווה לדדי ומלכה גראוכר. בבחרותו למד בישיבת דרך חכמה בירושלים.

גראוכר הוא בעלים של חברת "NEXT LEVEL", המארחת אנשי עסקים המגיעים לביקורים קצרים בישראל. הוא הפעיל הבולט של עמותת "כלל ישראל – חסד ורחמים", ארגון "ביחד ננצח" המסייע לחיילים, הפועל תחת העמותה. במהלך השנה העמותה מסייעת למשפחות נזקקות בסלי מזון. 

מתחילת מלחמת חרבות ברזל קמה העמותה "כלל ישראל – חסד ורחמים", לחיילי צה"ל. גראוכר גם פעיל בקרן שמלווה משפחות שכולות של כוחות הביטחון בשם "קרן הגיבורים הנופלים". זכה באות מורשת הגבורה בעורף ובחזית – אות מטעם שר המורשת, עמיחי אליהו.

בינואר 2024 הופיע במופע האסק במחרוזת שירים לזכר אביו, הזמר דדי גראוכר. באפריל של אותה שנה החלו שידורי סדרת הדוקו "גראוכר בדרכים" בעכשיו 14, בה מתועדים פעילות ההתנדבות של גראוכר. ביולי הוציא ביצוע ווקאלי לשירו של אביו "צור כל העולמים", יחד עם בנצי קלצקין.

ביוני 2024 ייצג את עמותת "כלל ישראל" בקבלת אות הנשיא להתנדבות לשנת תשפ"ד מידי נשיא המדינה יצחק הרצוג.

בשנת 2025 השיא משואה בטקס הדלקת המשואות בהר הרצל.
באותה שנה יצא לאור הספר Chessed Under Fire ("חסד תחת אש") בהוצאת "Artscroll", שנכתב על ידי הסופר החרדי נחמן סלצר. הספר מתאר את פעילותו של גראוכר בפעולות התנדבות וסיוע ובמיוחד בתקופת הלחימה בדרום ישראל לאחר טבח שבעה באוקטובר.

גראוכר נשוי לטובי לבית מצגר, אב לשישה ומתגורר בשכונת הר נוף בירושלים.

## קישורים חיצוניים

* 
* 
* 
* 
* 
* 
* 

## הערות שוליים

קטגוריה:אנשי עסקים חרדים ישראלים
קטגוריה:פעילי ציבור חרדים ישראלים
קטגוריה:מעוטרי אות הנשיא להתנדבות
קטגוריה:משיאי משואה ביום העצמאות: 2025
קטגוריה:ישראלים שנולדו ב-1989
מטאס בוזליס

**מטאס ארווידאס בוזליס** (בליטאית: **Matas Arvidas Buzelis**; נולד ב-13 באוקטובר 2004) הוא כדורסלן ליטאי-אמריקאי המשחק בקבוצת שיקגו בולס, בעמדת הסמול פורוורד.

## נעוריו
בוזליס נולד בשיקגו לשני כדורסלני עבר ליטאים, אשר היגרו לארצות הברית לאחר קריירת המשחק; אביו, איידאס בוזליס, שיחק במספר קבוצות ליטאיות ובהמשך שימש כמעסה בנבחרת ליטא בכדורסל, בעוד אימו, כריסטינה ינקאוסקייטי, שיחקה עבור נבחרת ליטא בכדורסל נשים. כמו כן שני סביו של בוזליס – ארווידאס ינקאוסקאס ופטראס בוזליס – היו בעברם שחקני כדורסל מקצועיים.

בשנת 2022 נבחר להשתתף במשחק נייקי הופ סאמיט, ושנה לאחר מכן שיחק במשחק מקדונלד'ס אול-אמריקן. כמו כן השתתף ב-2023 במחנה הבינלאומי של "כדורסל ללא גבולות", ונבחר לשחקן המצטיין של המחנה.

## קריירה מקצועית
### ג'י ליג איגנייט
במאי 2023 חתם בוזליס על חוזה בקבוצת ג'י ליג איגנייט מליגת הפיתוח של ה-NBA, יחד עם שני צעירים מבטיחים נוספים – רון הולנד וטיילר סמית'. בעונתו היחידה בקבוצה שותף ב-35 משחקים ורשם ממוצעים של 13.7 נקודות, 6.4 ריבאונדים, 1.9 אסיסטים ו-1.9 חסימות למשחק.
### NBA
ביוני 2024 נבחר על ידי שיקגו בולס כבחירה ה-11 בסיבוב הראשון של הדראפט.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:כדורסלנים ליטאים
קטגוריה:כדורסלנים אמריקאים
קטגוריה:שיקגו: כדורסלנים
קטגוריה:כדורסלני ג'י ליג איגנייט
קטגוריה:אמריקאים שנולדו ב-2004
פיאט M14/41

**פיאט M14/41 Carro Armato** הוא טנק בינוני תוצרת חברת פיאט איטליה, שיוצר בתקופת מלחמת העולם השנייה, ששירת משנת 1941 בצבא המלכותי האיטלקי.
* האות **M** מציינת שהוא מסוג בינוני (Medium, באיטלקית Medio).
* המספר **14** מציין את המשקל.
* המספר **41** מציין את שנת הייצור הראשונה.
הטנק הועסק לראשונה במערכה בצפון אפריקה, שם התבררו במהירות חסרונותיו.

## היסטוריה
### פיתוח
ה-M14/41 היה גרסה משופרת מעט של M13/40 עם מנוע דיזל חזק יותר. הוא יוצר במספרים מוגבלים שכן הוא כבר נחשב מיושן בזמן הצגתו. ה-M14/41 השתמש באותה שלדה כמו ה-M13/40 אך עם גוף מחודש עם שריון טוב יותר. ה-M14/41 יוצר בשנים 1941 ו-1942. כמעט 800 טנקים יוצרו עד לסיום הייצור.

### שירות בקרב
ימין|ממוזער| טנקי M 14/41 איטלקיים באחסנה, ספטמבר 1943.
הטנק נלחם לראשונה במערכה בצפון אפריקה. הוא היה לא אמין וצפוף, ועלה באש בקלות בעת פגיעתו. לאחר נסיגת הכוחות האיטלקיים מצפון אפריקה, ה-M14/41 השתתף בקרב רק לעיתים רחוקות, אם כי טנקים רבים שנתפסו הופעלו על ידי כוחות בריטיים ואוסטרלים כדי למלא את המחסור החמור בטנקים של בעלות הברית ב-1941. טנקים אלו לא נשארו בשירות בעלות הברית לאורך זמן.
ימין|ממוזער| טנק M14/41 שהוכנס לשירות על ידי הכוחות הגרמנים רודף אחרי פרטיזנים יוגוסלביים בהרי בוסניה, 1943.

## גרסאות
שלדת ה-M14/41 שימשה כבסיס למשחית הטנקים Semovente da 90/53 המוצלח הרבה יותר.

אב הטיפוס Carro Armato Celere Sahariano פותח על שלדת ה-M14/41 ב-1943.

## קישורים חיצוניים

קטגוריה:טנקים במלחמת העולם השנייה
קטגוריה:אמצעי לחימה איטלקיים במלחמת העולם השנייה
קטגוריה:טנקים איטלקיים
קטגוריה:טנקים איטלקיים במלחמת העולם השנייה
קברי מלכי ירושלים בכנסיית הקבר

**קברי מלכי ירושלים בכנסיית הקבר** הם שמונה מצבות ששכנו בכנסיית הקבר ואשר ציינו את מקום קבורתם של שמונת מלכי ממלכת ירושלים הראשונים. גוטפריד מבויון ואחיו בלדווין הראשון נקברו על יד הכניסה לגולגולתא. קברם של שני המלכים הבאים, בלדווין השני ופולק מאנז'ו נקברו מדרום אליהם בקפלת אדם הראשון וארבע המלכים האחרונים, בלדווין השלישי, אמלריך הראשון, בלדווין הרביעי ובלדווין החמישי נקברו על יד הקיר הדרומי של הקתוליקון . על אף שהשרידים הפיזיים האחרונים של המצבות נעלמו בשנת 1808, צורותיהן וכתובת הזיכרון שנחרטו עליהן שרדו ברישומים של צליינים רבים לאורך המאות.
[ממוזער|איורים של המצבות שנעשו בידי צליינים לפני שנהרסו בשנת 1808. על קברו של בלדווין הראשון נכתב: המלך בלדווין כ[יהודה המקבי / תקוות המולדת, עוז הכנסייה, וכבוד השְניים / אשר פחדו והביאו לו מס / קידר, מצרים, דן ודמשק רוצחת אדם / מה רב הכאב שהוא סגור בקבר כה קטן".]]

## גורל הקברים
בהצבת המצבות בחזית כנסיית הקבר, המשיכו מלכי ירושלים הפרנקים את המסורת הנהוגה במערב אירופה, לפיה קבורה בכניסה לכנסייה הוא כבוד השמור לאצילים ולמכובדים ביותר. בשנת 1187, כשנפלה ירושלים לידי סלאח א-דין, אחדים מיועציו האיצו בו להרוס את כנסיית הקבר ואיתה את מצבות המלכים, אולם הנדיבות של הסולטן ושיקולים פוליטיים מנעו בעדו מלעשות כן. המצבות נותרו ללא פגע עד הכיבוש של ירושלים בידי האיובים והח'ווארזמים בשנת 1244, אז תואר בידי מקור מוסלמי ש-"הח'ווארזמים בזזו את קברי הפרנקים והנוצרים בכנסיית הקבר, ואת קברי האצילים שהכילה, כשהם שורפים את עצמות המת". עם זאת, מדיווחים של צליינים מאוחרים יותר, נראה כי המצבות רק נחבלו באופן שטחי. ייתכן כי שכירי החרב הח'ווארזמים רק בזזו את הקברים אך השאירו את המצבות שלמות. במהלך המאות הבאות ציינו צליינים באופן תכוף את מצבן המידרדר של המצבות, כך שבשלב מסוים במאה ה-16 דווח כי הכתובת על המצבות של גוטפריד ובלדווין הראשון נשרטו במזיד, כנראה בידי מוסלמי, וכבר כמעט שאינן קריאות. כמו כן תואר כי צליינים רבים הרבו להשתפשף עם המצבות, דבר שהוביל לשחיקתן. החוקר אולריך יאספר זטצן היה כנראה האחרון לתעד את המצבות במקומן כשביקר בכנסייה בשנת 1806. ב-12 באוקטובר 1808 פרצה שריפה בקפלה הארמנית שהתפשטה ליתר חלקי הכנסייה וגרמה לקריסה של כמה מהקירות. הרשויות העות'מאניות הטילו את האחריות על תיקון הכנסייה על הקהילה היוונית-אורתודוקסית. בשלב כלשהו בתהליך זה נעלמו המצבות. הנסיבות המדויקות להיעלמותן לא ברורות וייתכן שהן נהרסו בשריפה, אך לפי דעתם של כמה כותבים לטינים, היוונים חיבלו במזיד במצבות ממניעים פוליטיים ותאולוגיים, שכן הכנסייה האורתודוקסית התנגדה לקבורה של בני אדם על יד קברו של ישו. כמו כן, בין היוונים ללטינים היה סכסוך ארוך שנים בנוגע לשליטה על שטחי הכנסייה. הכומר הלטיני יעקוב מיסלין, שהיה בירושלים בעת השרפה, כתב כי "על פי דיווחים מהימנים ביותר, הלהבות עצמן חסו על קברי המלכים, כפי שהמוסלמים כיבדו אותם מעל שבע מאות של דיכוי. הקנאה של היוונים הייתה יותר הרסנית מאשר הלהבות. יותר חוסר סובלנות מאשר ברבריזם."

## קישורים חיצוניים

## הערות שוליים

קטגוריה:כנסיית הקבר
קטגוריה:ירושלים: קברים ובתי קברות נוצריים
קארוי לוויצקי

**קארוי לוויצקי** (בהונגרית: **Károly Levitzky**; 1 במאי 1885 - 23 באוגוסט 1978) היה חותר יהודי-הונגרי, זוכה מדליית ארד אולימפית (לונדון 1908) בסירת יחיד.

## ביוגרפיה
לוויצקי נולד וגדל בדורגוש  (במחוז ארד שברומניה המודרנית).

באולימפיאדת לונדון (1908) זכה במדליית ארד בסירת יחיד ביחד עם ברנהרד פון גזה מגרמניה, אחרי הארי בלקסטף ואלכסנדר מקולוק שניהם מהממלכה המאוחדת.

באולימפיאדת סטוקהולם (1912) הוא סיים במקום חמישי בסירת יחיד.

לוויצקי נפטר בבודפשט ב-23 באוגוסט 1978

## ראו גם
* יהודים בספורט ההונגרי

## קישורים חיצוניים

* Levitzky, Karoly, באתר *Jews in Sports* 

קטגוריה:ספורטאים יהודים הונגרים
קטגוריה:משתתפי אולימפיאדת לונדון (1908)
קטגוריה:משתתפי אולימפיאדת סטוקהולם (1912)
קטגוריה:משתתפים יהודים באולימפיאדת לונדון (1908)
קטגוריה:משתתפים יהודים באולימפיאדת סטוקהולם (1912)
קטגוריה:הונגרים שנולדו ב-1885
קטגוריה:הונגרים שנפטרו ב-1978
אייל קטן

**אייל קטן** (באנגלית: **Baby Reindeer**) היא מיני-סדרה קומית שחורה, מותחן ודרמה בריטית שנוצרה על ידי ובכיכובו של ריצ'רד גאד. הסדרה היא עיבוד למופע היחיד האוטוביוגרפי של גאד באותו שם, והיא מבוססת על ניסיון חייו האמיתי של גאד של הטרדה מאיימת ותקיפה מינית בשנות העשרים לחייו. הסדרה כוללת שבעה פרקים שעלו לשירות הסטרימינג בנטפליקס ב-11 באפריל 2024.

## שחקנים ודמויות
* ריצ'רד גאד בתפקיד דוני דאן
* ג'סיקה גאנינג בתפקיד מרתה סקוט
* נאוה מאו בתפקיד טרי, פסיכולוגית טרנסית. דוני פוגש אותה באתר היכרויות לטרנס
* טום גודמן-היל בתפקיד דאריין אוקונור, הגבר שפגע בדוני. מפיק גדול ומוכר בבריטניה.
* אמנדה רוט בתפקיד אל דאן, אמא של דוני.
* מארק לואיס ג'ונס בתפקיד ג'רי דאן, אביו של דוני.
* שלום ברון-פרנקלין בתפקיד קילי, חברתו לשעבר של דוני.
* נינה סוסניה בתפקיד ליז, אמא של קילי ובעלת הבית של דוני, אותו רואה כתחליף לבנה שנהרג.

## קבלה בציבור
הסדרה זכה לביקורות מהללות. היא דורגה עם ציון של 99% באתר Rotten Tomatoes בהתבסס על 70 ביקורות Rotten Tomatoes. ב־Metacritic, הסדרה מחזיקה בציון ממוצע משוקלל של 87/100 על סמך עשרה מבקרים.

## פרסים ומועמדויות

## קישורים חיצוניים

* 

## הערות שוליים

קטגוריה:תוכניות טלוויזיה שמתרחשות בלונדון
קטגוריה:סדרות טלוויזיה בריטיות שעלו לשידור בשנות ה-2020
קטגוריה:נטפליקס: תוכניות וסדרות
קטגוריה:סדרות טלוויזיה המבוססות על סיפור אמיתי
מיצובישי ASX

**מיצובישי ASX** (באנגלית: **Mitsubishi ASX**; ביפנית: **三菱ASX**) היא מכונית משפחתית קומפקטית, במרכב קרוסאובר, בעלת חמישה מקומות ישיבה, שמיוצרת על ידי חברת מיצובישי מוטורס משנת 2010.
ממוזער|217x217 פיקסלים|דור 1
ממוזער|מתיחת פנים שנייה
ייצור הרכב החל בשנת 2010 ביפן והגיע לישראל בסוף שנת 2017.
ממוזער|מתיחת פנים שלישית
הASX מתאפיין בעיצוב מעט מיושן אך הוא שימושי וזריז.

## דור ראשון (2023-2010)
הדור הראשון יוצר בין השנים 2023-2010. הדור הראשון כשאר הגרסאות הרכב נבנה על בסיס ההרכב של מיצובישי אאוטלנדר במטרה לספק רכב פנאי קומפקטי ומשפחתי, תוך שמירה על נתוני הרכב החזקים של האאוטלנדר.

הרכב הציע יחידת הנעה אחת של מנוע בנזין, בנפח 2.0 ליטר המספק 150 כ"ס. הנע על ידי תיבת הילוכים אוטומטית רציפה.

מתיחת הפנים הראשונה של ה־ASX יצאה בשנת 2012, המתיחה השנייה יצאה בשנת 2016, המתיחה השלישית יצאה בשנת 2019. מתיחות הפנים לא כללו שינויים במרכב הרכב והיוו שינויי עיצוב בלבד.

## דור שני (2024)
ממוזער|הדור השני 
זהו דור עתידי אשר ירד ליצור ביפן אך עדין לא הגיע לישראל.

## מכירות בישראל
להלן נתוני המכירות של הדגם בישראל. על פי נתוני האתר "קארזון"

## קישורים חיצוניים

* 

## הערות שוליים

קטגוריה:דגמי מכוניות שהושקו ב-2010
ריצ'רד גאד

**ריצ'רד רוברט סטיבן גאד** (באנגלית: **Richard Robert Steven Gadd** נולד ב-11 במאי 1989) הוא סופר, שחקן וקומיקאי סקוטי. הוא יצר ושיחק בסדרת הדרמה של נטפליקס משנת 2024 "אייל קטן", המבוססת על מופע היחיד שלו ועל סיפורו האישי.

## קריירה
גאד למד בבית הספר לדרמה של אוקספורד, והשלים קורס שנתי בשנת 2012. הוא הופיע במופעי הפרינג' *Cheese & Crack Whores* (2013), *Breaking Gadd* (2014) ו-*Waiting for Gaddot* (2015) בפסטיבל הפרינג' של אדינבורו. ההצגות הוצגו לראשונה בפסטיבל והמשיכו להיות מוצגות בתיאטרון סוהו בלונדון. המופע "Waiting for Gaddot" זכה בפרס קומדיה "Amused Moose" בשנת 2015 וכן בפרס הקומדיה הסקוטית למופע היחיד הטוב ביותר בשנת 2016. הוא גם היה מועמד לפרס מלקולם הארדי לחדשנות ולפרס צ'ורטל לחדשנות.

מופע הפרינג' של גאד משנת 2016, "Monkey See Monkey Do", זכה בפרס הקומדיה של אדינבורו לתוכנית הקומית הטובה ביותר והיה מועמד גם לפרס "Total Theatre" בקטגוריית חדשנות. מאוחר יותר באותה שנה, גאד זכה בפרס הקומיקאי של צ'ורטל והיה מועמד לפרס Off West End לתיאטרון על הביצוע הטוב ביותר. ההצגה הוצגה ברחבי בריטניה ובאירופה, והוצגה בפסטיבל הקומדיה הבין-לאומי של מלבורן, שם הייתה מועמדת לפרס בארי לשנת 2017. ב-2017 המופע שודר ב־Comedy Central כחלק מסדרת התיאטרון בהופעה חיה בטלוויזיה.

המופע הבא של גאד, "Baby Reindeer" ("אייל תינוק"), על חוויותיו האישיות בהן הוטרד על ידי סטוקרית, הוצג בבכורה ב-2019 בפסטיבל הפרינג' של אדינבורו. על מופע זה זכה בשני פרסים בפסטיבל הפרינג' של אדינבורו: כתיבה חדשה לתיאטרון ופרס הבמה למצוינות משחק. לאחר מכן, ההצגה רצה במשך חמישה שבועות בתיאטרון בוש בלונדון, שם היא זכתה בפרס תיאטרון אוף ווסט אנד לעיצוב הווידאו הטוב ביותר, וכן קיבלה מועמדות בקטגוריית המבצע הטוב ביותר. המופע הועבר מאוחר יותר לתיאטרון אמבסדור בווסט אנד בלונדון, אך בוטל עקב מגפת הקורונה. כמה חודשים לאחר מכן, ההצגה זכתה בפרס אוליבייה.

ב-2024 עלתה לנטפליקס הסדרה "אייל קטן", המבוססת על המחזה. הסדרה מתארת את חוויותיו האישיות בעקבות ההטרדה והסטוקריות שחווה. קרוב לחמש שנים, קיבל גאד כ־41,000 מיילים, כ־744 ציוצים, מכתבים רבים שנפרשו על פני מאה עמודים ויותר וכ-350 שעות של הודעות קוליות מהאישה שעקבה אחריו והטרידה אותו. האישה, שהיא מבוגרת ממנו, מכונה מרתה בסדרה.

גאד שיחק לצד דניאל מייס בדרמת הטלוויזיה "Against the Law", שהייתה מועמדת לפרס באפט"א ב-2017. הוא שיחק בטלוויזיה בסדרות רבות, בהן "קליק", ו"קוד 404". כתסריטאי, גאד כתב כמה פרקים של סדרת הטלוויזיה "חינוך מיני", המשודרת בנטפליקס, וכתב פרקים לסדרה "Ultimate Worrier" ולסדרה "The Last Leg" עבור ערוץ 4, שם שימש גם ככתב. הוא גם שידר כמה פרויקטים ב־BBC Radio 4 וב-BBC Radio Scotland.

בספטמבר 2024, פורסם שגאד חתם על הסכם מבט ראשון עם נטפליקס. מנכ"ל נטפליקס, טד סרנדוס, הודיע על ההסכם במהלך כנס בלונדון והביע תמיכה בגאד ובסיפור שסיפר בסדרה, וטען שהסיפור הוא "הסיפור האמיתי של ריצ'רד".

## חיים אישיים
גאד מזדהה כביסקסואל. הוא שגריר של "We Are Survivors", ארגון צדקה בבריטניה המוקדש לסיוע לנפגעי התעללות מינית. גאד עצמו היה קורבן להתעללות מינית. הוא עבר הטרדה מאיימת ותקיפה מינית בשנות ה-20 לחייו.

## פילמוגרפיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:ביסקסואלים בריטים
קטגוריה:מחזאים
קטגוריה:קומיקאים
קטגוריה:בריטים שהופיעו ברשימת טיים 100 נקסט
קטגוריה:סקוטים שנולדו ב-1989
פיינל פור היורוליג 2024

**[[פיינל פור היורוליג]] 2024** היה טורניר הפיינל פור שחתם את עונת היורוליג , העונה ה-67 של טורניר הכדורסל המוביל באירופה וה-24 מאז אורגנה לראשונה על ידי יורוליג בסקטבול. זה היה הפיינל פור ה-37 של עידן הפיינל פור המודרני של היורוליג (מאז 1988), והפעם ה-39 בסך הכל שהתחרות מסתיימת בפורמט פיינל פור. הטורניר ישוחק באובר ארנה בברלין, גרמניה, ב-24–26 במאי 2024.

## קבוצות

## בראקט

## חצי גמר
### חצי גמר א'

### חצי גמר ב'

## [[משחק על המקום השלישי]]

## משחק הגמר

## קישורים חיצוניים
* 

קטגוריה:תחרויות כדורסל ב-2024
קטגוריה:גרמניה: כדורסל
קטגוריה:ברלין: ספורט
קטגוריה:2024 בגרמניה